MARIJAMPOLĖS SAVIVALDYBĖS MERAS

POTVARKIS

DĖL MARIJAMPOLĖS SAVIVALDYBĖS MERO 2023 M. BIRŽELIO 13 D. POTVARKIO NR. MV -204 (3.30 E) „DĖL MARIJAMPOLĖS SAVIVALDYBĖS UŽIMTUMO DIDINIMO PROGRAMOS, SKIRTOS PARENKANT BEI TEIKIANT PASLAUGAS DARBO RINKAI BESIRENGIANTIEMS ASMENIMS, ĮGYVENDINIMO TVARKOS APRAŠŲ PATVIRTINIMO“ PAKEITIMO

2023 m. lapkričio 9 d. Nr. MV-593

Marijampolė

Vadovaudamasis Užimtumo didinimo programų rengimo ir jų finansavimo tvarkos aprašu, patvirtintu Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ bei atsižvelgdamas į Vilkaviškio vyskupijos Caritas 2023 m. spalio 12 d. raštą Nr. D3-237 „Dėl atstovo delegavimo į atvejo vadybos komandą“ ir UAB „Ecoservice“ 2023 m. spalio 26 d. raštą Nr. ECO-S-MAR-2023-37 „Dėl atstovo delegavimo į atvejo komandą“:

1. Pakeičiu Marijampolės savivaldybės mero 2023 m. birželio 13 d. potvarkį Nr. MV-204 (3.30 E) „Dėl Marijampolės savivaldybės užimtumo didinimo programos, skirtos parenkant bei teikiant paslaugas darbo rinkai besirengiantiems asmenims, įgyvendinimo tvarkos aprašų patvirtinimo“:

1.1. Pakeičiu 2.4 papunktį ir jį išdėstau taip:

„2.4. Giedrė Volff – Vilkaviškio vyskupijos Caritas direktoriaus pavaduotoja (nesant – Eglė Venčkauskaitė - Vilkaviškio vyskupijos Caritas socialinė darbuotoja);“

1.2. Pakeičiu 2.7 papunktį ir jį išdėstau taip:

„2.7. Jolita Žukelienė - Marijampolės savivaldybės administracijos Socialinių paslaugų skyriaus vedėja (nesant - Laima Žigienė - Marijampolės savivaldybės administracijos Socialinių paslaugų skyriaus vyriausioji specialistė);“

1.3. Papildau 2.8 papunkčiu:

„2.8. Roberta Sakalauskienė – Uždaros akcinės bendrovės „Ecoservice“ teritorijų priežiūros vadybininkė (nesant-Jurgita Akelytė - Svipienė Uždaros akcinės bendrovės „Ecoservice“ teritorijų priežiūros administravimo vadovė).“

2. Pakeičiu nurodytu potvarkiu patvirtintą Marijampolės savivaldybės užimtumo didinimo programos, skirtos parenkant bei teikiant paslaugas darbo rinkai besirengiantiems asmenims, įgyvendinimo tvarkos aprašą:

2.1. Pakeičiu 7 punktą ir jį išdėstau taip:

„7. Atvejo komanda sudaroma Marijampolės savivaldybės mero (toliau-meras) potvarkiu. Atvejo komanda sudaroma iš Administracijos, Užimtumo tarnybos, paslaugų asmenims teikėjų ir darbdavių atstovų. Atvejo komanda sudaroma iš ne daugiau kaip 8 asmenų. Atvejo komandos pirmininku skiriamas Administracijos atstovas.“

2.2. Pakeičiu 36 punktą ir jį išdėstau taip:

„36. Atvejo vadybininkas koordinuoja Susitarimo įgyvendinimą, rengia Susitarimo pakeitimo ir nutraukimo projektus, renka ir Atvejo komandai teikia informaciją apie asmens pasiektus rezultatus dalyvaujant užimtumo didinimo programoje (pasiektas rezultatas, data).“

2.3. Pakeičiu 37 punktą ir jį išdėstau taip:

„37. Pasirašius Susitarimą, ne vėliau kaip per 3.d. d. atvejo vadybininkas, iki pradedant teikti paslaugas, suorganizuoja asmens susitikimą (-us) su vykdant Susitarimą numatytų teikti Paslaugų ar Priemonių teikėjais o prireikus arba Atvejo komandai pasiūlius – su potencialaus (-ių) darbdavio (-ių) atstovu (-ais).“

2.4. Pakeičiu 38 punktą ir jį išdėstau taip:

„38. Atvejo vadybininkas, nustatęs, kad suteiktos visos Susitarime numatytos Paslaugos arba gavęs informacijos, kad Susitarimas nevykdomas, siūlo Atvejo komandai įvertinti asmenį ir spręsti dėl Susitarimo pakeitimo ar nutraukimo tikslingumo.“

2.5. Pakeičiu 40 punktą ir jį išdėstau taip:

„40. Atvejo komanda, gavusi ir įvertinusi Aprašo 38 punkte nurodytą informaciją, vertina darbo rinkai besirengiančio asmens pasirengimą darbo rinkai arba asmens pasirengimą dalyvauti priemonėse ir Susitarimo pakeitimo ar nutraukimo tikslingumą. Įvertinus, kad:

40.1. darbo rinkai besirengiantis asmuo yra pasirengęs darbo rinkai šiam asmeniui raštu patvirtinus apie pasirengimą įsidarbinti priimant darbo pasiūlymą (nurodomas vardas, pavardė, gimimo data ir patvirtinimas apie pasirengimą įsidarbinti priimant darbo pasiūlymą), Susitarimas yra nutraukiamas ir Atvejo vadybininkas apie Susitarimo nutraukimą per 3 darbo dienas informuoja Užimtumo tarnybą (nurodomas vardas, pavardė, gimimo data, Susitarimo numeris ir nutraukimo data);

40.2. Užimtumo įstatymo 48 straipsnio 2 dalies 1–10 punktuose nurodytas asmuo yra pasirengęs dalyvauti Priemonėse arba darbo rinkai besirengiančiam asmeniui yra poreikis dalyvauti Priemonėse, Susitarimas pakeičiamas įtraukiant Priemonę (-es) (jei įtraukiama Priemonė-asmens įdarbinimas, tai ne ilgesniam kaip 6 mėnesių laikotarpiui) ir nutraukiamas pabaigus dalyvavimą Priemonėje (-se) ir Paslaugų teikimą. Apie Susitarimo nutraukimą Atvejo vadybininkas per 3 darbo dienas informuoja Užimtumo tarnybą (nurodomas vardas, pavardė, gimimo data, Susitarimo numeris ir nutraukimo data);

40.3. Susitarimas nėra vykdomas, nustatomos Susitarimo nevykdymo priežastys, Susitarimas nutraukiamas ir Atvejo vadybininkas apie Susitarimo nutraukimą per 3 darbo dienas informuoja Užimtumo tarnybą (nurodomas vardas, pavardė, gimimo data, Susitarimo numeris ir nutraukimo data);

40.4. yra poreikis keisti pagal Susitarimą teikiamas Paslaugas ir (ar) Priemones, jų apimtį, teikimo eiliškumą, Susitarimas pakeičiamas.“

2.6. Pakeičiu 41 punktą ir jį išdėstau taip:

„41. Asmeniui savarankiškai įsidarbinus terminuotai ne ilgesniam kaip 6 mėnesių trukmės laikotarpiui arba pradėjus vykdyti individualią veiklą pagal verslo liudijimą, ketinant ją vykdyti ne ilgiau kaip 6 mėnesius, ir prireikus tęsti Paslaugų teikimą, Susitarimas gali būti nenutraukiamas nurodytu laikotarpiu.“

2.7. Pripažįstu netekusiais galios 42-45 punktus.

Savivaldybės meras	Povilas Isoda